KIRJALLINEN KYSYMYS E-2676/00 esittäjä(t): Alexandros Alavanos (GUE/NGL) komissiolle. Biologisten puhdistuslaitosten toiminta Keski-Kreikassa.



Virallinen lehti nro 151 E , 22/05/2001 s. 0015 - 0015



KIRJALLINEN KYSYMYS E-2676/00 esittäjä(t): Alexandros Alavanos (GUE/NGL) komissiolle (1. syyskuuta 2000) Aihe: Biologisten puhdistuslaitosten toiminta Keski-Kreikassa Kreikkalaisessa lehdistössä julkaistujen tietojen mukaan Keski-Kreikan hallintoalueen pääsihteeri on julkilausumissaan ilmaissut huolen, jota hän tuntee biologisten puhdistuslaitosten toiminnasta alueellaan, ilmoittaen, että suurin osa siitä laitteistosta, jota ei ole otettu käyttöön, on jo käynyt arvottomaksi, suurimmat ongelmat ovat havaittavissa Orhomenosissa, Iteassa, Arahovassa, Malesinassa, Atalantissa, Kammena Vourlassa ja Stilidassa, missä biologiset puhdistuslaitokset on rakennettu 78 vuotta sitten, eivätkä ne koskaan ole olleet toiminnassa ja että on todettu biologisen puhdistuksen laitteiden puuttuvan ja tätä selitetään sillä, että jotkut ovat varastaneet ne varastoistamldr 1. Vahvistaako komissio nämä arviot? 2. Mitä rahasummia on annettu sellaisten biologisten puhdistuslaitosten käyttöön, jotka eivät toimi tai toimivat vain osittain? 3. Aikooko komissio tutkia, onko mahdollisesti syytä langettaa rikosoikeudellisia vastuita? Michel Barnier'n komission puolesta antama vastaus (6. marraskuuta 2000) Komissio ei voi vahvistaa kysymyksessä mainittuja tietoja, joista osa koskee sellaisia hankkeita, joita ei ole osarahoitettu rakennerahastojen varoista tai joiden katsotaan olevan rakennusvaiheessa. Se on kuitenkin lähettänyt kirjeen kansallisille viranomaisille pyytääkseen aiheesta tarkempia tietoja. Komissio arvioi osarahoitetut ohjelmat, mutta se ei seuraa toimintaa järjestelmällisesti näiden ohjelmien mukaisesti rakennerahastojen osarahoittamien hankkeiden tyypeittäin. Kumppanuusperiaatteen mukaisesti se aikoo kuitenkin pyytää Kreikan viranomaisia julkaisemaan kertomuksen erityisesti kunnallisista jätevedenpuhdistamoista. Lisäksi komissio tutkii parhaillaan yhdyskuntajätevesien käsittelystä 21 päivänä toukokuuta 1991 annetun neuvoston direktiivin 91/271/ETY(1) soveltamisen seurannan osalta sitä, kuinka jäsenvaltiot ovat noudattaneet direktiivin ensimmäistä määräaikaa, toisin sanoen 31. joulukuuta 1998, sellaisten asukasvastineluvultaan yli 10 000 suuruisten asutuskeskusten, joiden päästöt lasketaan saastumisalttiille alueille ja niiden saostusaltaisiin, jätevesien keruuta ja jälkikäsittelyä (typpi- ja/tai fosforikäsittely, jota edeltää biologinen käsittely) koskevan velvoitteen osalta. Kreikan viranomaisten 15. kesäkuuta 2000 toimittamien tietojen perusteella tämä määräaika koskee ainoastaan arvoisan parlamentin jäsenen mainitsemaa Orhomenosia. Komissio käsittelee parhaillaan saamiaan tietoja ja julkaisee vuoden 2001 alussa kertomuksen kaikkien kyseisten asutuskeskusten tilanteesta. Komissio tarkastaa hyvissä ajoin direktiivin noudattamiseksi ne asutuskeskukset, joita direktiivin kaksi muuta määräaikaa, toisin sanoen 31. joulukuuta 2000 ja 31. joulukuuta 2005, koskevat. Jäsenvaltion on toteutettava asianmukaiset toimenpiteet, jos näihin töihin on kohdistunut rikollisia toimia, kuten varkauksia tai ilkivaltaa, tai jos julkista omaisuutta on laiminlyöty tai käsitelty välinpitämättömästi. (1) EYVL L 135, 30.5.1991.